La delegació d'Igualtat presenta la campanya “Per unes festes lliures d'agressions sexistes i LGTBIfòbia”
27 de juny 2018

La delegació d'Igualtat de l'Ajuntament de Sagunt ha presentat hui la campanya de prevenció d'agressions sexistes amb la instal·lació d'un “punt violeta” en el festival Music Port Fest, que se celebrarà el 6 i 7 de juliol. L'objectiu és previndre qualsevol tipus de violència. 

  
 

La campanya “Per unes festes lliures d'agressions sexistes i LGTBIfobia” s'ha presentat hui en l'àrea d'Igualtat, on han estat presents la regidora d'Igualtat, María Giménez; el director adjunt del Music Port Fest, Luis Oscar García; així com representants de la Coordinadora Feminista del Camp de Morvedre. La campanya consistix en l'edició d'una guia que es repartirà durant el festival, així com en les festes patronals del municipi, on s'explica com detectar i actuar davant violències sexistes. 

  
 

També se situarà un “punt violeta” en el recinte del festival on voluntàries de la Coordinadora Feminista del Camp de Morvedre tindran un espai de suport i informació per a denunciar els comportaments i actituds sexistes.

​

![](/media/5ewa3lvg/30_c_campanyaagressions_02.jpg)  
  
 

La regidora d'Igualtat, María Giménez, ha declarat que “**les agressions sexistes en espais d'oci i festius són una realitat vigent en la nostra societat que cal previndre amb la posada en marxa de diferents campanyes d'informació i sensibilització sobre este tema, donant a conèixer el servici i recursos existents que disposem, tant per a la prevenció com en qualsevol intervenció davant qualsevol agressió. Per este motiu, hem dissenyat esta campanya i es repartirà una guia durant el festival i les festes patronals, a més d'instal·lar el punt violeta, tot açò amb la finalitat de visibilitzar estes lamentables accions i poder crear respostes a les agressions de manera col·lectiva perquè no queden impunes**”. 

  
 

Un altre dels aspectes a destacar de la campanya és la petició del Consell Municipal de la Dona, que ja va instar fa unes setmanes l'organització del festival a incloure més dones músiques en el cartell, amb l'objectiu d'augmentar i visibilitzar la presència de dones en este àmbit, així com en la resta d'espais de la societat. L'organització ha acollit de forma molt positiva les propostes i com a resultat s'ha vist incrementat el nombre de dones en el cartell de bandes i solistes del festival.

   

![](/media/opllufrp/30_c_campanyaagressions_03.jpg)  
  
  
 

 

​

*   [](http://www.facebook.com/sharer.php?u=https://aytosagunto.es/va/actualitat/la-delegacio-d-igualtat-presenta-la-campanya-per-unes-festes-lliures-d-agressions-sexistes-i-lgtbifobia/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-d-igualtat-presenta-la-campanya-per-unes-festes-lliures-d-agressions-sexistes-i-lgtbifobia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-d-igualtat-presenta-la-campanya-per-unes-festes-lliures-d-agressions-sexistes-i-lgtbifobia/ "Linked In")
*   [](mailto:?body=https://aytosagunto.es/va/actualitat/la-delegacio-d-igualtat-presenta-la-campanya-per-unes-festes-lliures-d-agressions-sexistes-i-lgtbifobia/)